UZZIŅA par MAF programmu 2025

 **“Reģionālo, vietējo, diasporas mediju un sadarbības projektu atbalsta programma**”, kurā varēja iesniegt projektu pieteikumus šādos konkursos:

1.Sabiedriski nozīmīgs saturs – sabiedriski nozīmīga un kvalitatīva satura veidošanai reģionālajos un vietējos medijos;

2.Latgales reģions – projekti reģionālajos un vietējos medijos, kuru pamatmērķauditorija atrodas Latgales plānošanas reģiona teritorijā, kas nodrošina reģiona iedzīvotājiem sabiedriski politisko, sociālekonomisko vai kultūras notikumu aktualizāciju un to ietekmes padziļinātu skaidrojumu;

3.Diasporas mediji – sabiedriski nozīmīga un kvalitatīva satura veidošanai Latvijas diasporai diasporas medijos, tādējādi saglabājot diasporas saikni ar Latviju un tās kultūru;

4.Sadarbības projekti ar reģionālajiem medijiem – sabiedriski nozīmīga un kvalitatīva satura veidošanai sadarbības projektos starp reģionālajiem un vietējiem medijiem un nacionāliem masu informācijas līdzekļiem;

5.Sadarbības projekti ar diasporas medijiem – sabiedriski nozīmīga un kvalitatīva satura veidošanai sadarbības projektos starp diasporas medijiem un nacionāliem masu informācijas līdzekļiem.

6.Sadarbības projekti ar Latgales reģiona medijiem – sabiedriski nozīmīga un kvalitatīva satura veidošanai sadarbības projektos starp Latgales reģiona medijiem un nacionāliem masu informācijas līdzekļiem.

**Projekta pieteikumu varēja iesniegt** Latvijas Republikā reģistrēta juridiska persona, kura ir īpašnieks reģionāliem vietējiem masu informācijas līdzekļiem (pamata mērķauditorija ir noteiktu reģionu un novadu iedzīvotāji), vai arī Latvijas Republikā vai ārvalstī reģistrēta juridiska persona, kas ir īpašnieks diasporas masu informācijas līdzekļiem (pamatmērķauditorija ir Latvijas diasporā).

**Viss projekta ietvaros veidotais un publicētais satur**s, kā arī citas projekta ietvaros realizētās aktivitātes **ir latviešu valodā**. Konkursu nolikuma izpratnē audiovizuāls un audio saturs (arī citas aktivitātes) ir uzskatāms par veidotu latviešu valodā, ja tā audio pavadījums ir latviešu valodā, lai rakstītu saturu (arī citas aktivitātes) uzskatītu par veidotu latviešu valodā, tam ir jābūt rakstītam latviešu valodā.

**Finansējuma sadalījums *(attēlā)***

SAŅEMTI: 78 projektu pieteikumi

APSTIPRINĀTI: 63 projektu pieteikumi sešos konkursos:

1. “**Sabiedriski nozīmīgs saturs”** – **40 projekti** par kopējo finansējumu 1 244 034,51 EUR,
2. “**Latgales reģions**” – **12** projekti par kopējo finansējumu 196 657,45 EUR,
3. “**Diasporas mediji**” **– 3** projekti par kopējo finansējumu 59 993,00 EUR,
4. “**Sadarbības projekti ar reģionālajiem medijiem**” – **3** projekti par kopējo finansējumu 294 345,66 EUR,
5. “**Sadarbības projekti ar diasporas medijiem**” – **2** projekti par kopējo finansējumu 54 840,00 EUR,
6. “**Sadarbības projekti ar Latgales reģiona medijiem**” – **3** projekti par kopējo finansējumu 66 550,37 EUR.

|  |  |  |
| --- | --- | --- |
| **Reģionālo, vietējo, diasporas mediju un sadarbības projektu atbalsta programma​** | **2024​** | **2025​** |
| Pieejamais finansējums, EUR**​** | 1 965 023,23​ | 1 916 420,99 ​ |
| Iesniegto pieteikumu skaits**​** | 85​ | 78​ |
| Iesniegto pieteikumu summa, EUR**​** | 3 990 435,67​ | 3 428 992,57​ |
| Konkursos apstiprināto projektu skaits**​** | 59​ | 63​ |
| Apstiprināmo projektu summa, EUR**​** | 2 607 132,37​ | 2 687 691,55​ |
| Noraidīto pieteikumu skaits **​**nepietiekama finansējuma dēļ**​** | 0​ | 3​ |
| Noraidīto pieteikumu summa **​**nepietiekama finansējuma dēļ, EUR**​** | 0,00​ | 281 313,51​ |